หุ้นเทคนิคเด่น – บล.เอเซียพลัส
บล.เอเซียพลัส ระบุเทคนิคเช้านี้
27 ก.ค. 2558

HANA แนวรับ 31.50 บาท แนวต้าน 37.50 บาท
ประเด็นวิเคราะห์:
– HANA ปรับลดลงหนักมาก โดยเฉพาะตั้งแต่วันที่ 2 ก.ค. จนถึง 21 ก.ค. ที่ผ่านมา ราคาปรับลดลงอย่างรวดเร็วจากระดับ 40.50 บาท จนลงไปต่ำสุดที่ 30.50 บาท หรือปรับลงเท่ากับ 24.69% ก่อนที่จะค่อยๆฟื้นตัวขึ้นมาได้เล็กน้อยจนล่าสุดมาปิดที่ 33.25 บาท
– จังหวะเริ่มฟื้นตัวที่เกิดขึ้นตั้งแต่วันที่ 21 ก.ค. ถือเป็นสัญญาณการกลับทิศในระยะสั้นที่สำคัญ จากการเกิดแท่งเทียนรูป Hammer พร้อมกับ RSI ที่ลงมาอยู่ที่ระดับ 16% ซึ่งถือว่าเป็นระดับต่ำที่สุดในรอบ 7 ปี แสดงถึงราคาได้เข้ามาอยู่ในสภาวะที่ ถูกขายมากจนเกินไป และหลังจากนั้นราคาก็สามารถฟื้นตัวขึ้นมาได้ 3 วันติดต่อกัน จนทำให้ล่าสุด RSI ได้ส่งสัญญาณซื้อจากการพลิกตัวขึ้นมาเตรียมออกจากเขต 30% (หรือเส้นแนวเขต Oversold) และจากสถิติย้อนหลังตั้งแต่ต้นปีที่ผ่านมา ตามแนว a-b-c ที่ RSI เริ่มเกิดพลิกตัวออกจากแนว 30% เกิดขึ้น ราคามักจะทำจังหวะดีดตัวขึ้นได้ต่อเนื่อง ทำให้มีโอกาสสูงที่ HANA จะฟื้นตัวได้ต่อเนื่อง
– จากอิทธิพลของ Hammer ที่เกิดขึ้นพร้อมกับสัญญาณบวกจาก RSI ทำให้เชื่อว่า HANA จะสามารถดีดตัวขึ้นได้ เพื่อทดสอบแนวต้านแรกที่ 35.00 บาท หากผ่านได้มีโอกาสทดสอบแนวต้าน SMA 25 วัน ที่ 37.50 บาท
– ซื้อ โดยมีเป้าหมายทำกำไรที่ 37.50 บาท และตั้งจุดตัดขาดทุนที่ 31.50 บาท